
ŠAKIŲ RAJONO SAVIVALDYBĖS MERAS

POTVARKIS
DĖL ŠAKIŲ RAJONO SAVIVALDYBĖS STRATEGINIO VEIKLOS PLANO PRIEŽIŪROS IR VALDYMO KOMISIJOS RAJONO SAVIVALDYBĖS 2026–2028 M. STRATEGINIO VEIKLOS PLANO VEIKLOS PROGRAMŲ SVARSTYMUI POSĖDŽIŲ DARBO GRAFIKO 2026 M. PATVIRTINIMO

[bookmark: _Hlk135664973]2026 m. sausio   d. Nr. MT-
Šakiai

Vadovaudamasis Lietuvos Respublikos strateginio valdymo įstatymu, Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl strateginio valdymo metodikos patvirtinimo“, Lietuvos Respublikos vietos savivaldos įstatymo 6 straipsnio 22 punktu, 25 straipsnio 5 dalimi, 27 straipsnio 2 dalies 10 punktu, Strateginio planavimo Šakių rajono savivaldybėje organizavimo tvarkos aprašu, patvirtintu Šakių rajono savivaldybės tarybos 2023 m. balandžio 21 d. sprendimu Nr. T-143 „Dėl strateginio planavimo Šakių rajono savivaldybėje organizavimo tvarkos aprašo patvirtinimo“:
[bookmark: _Hlk91756328]1. T v i r t i n u  rajono savivaldybės 2026–2028 m. strateginio veiklos plano veiklos programų svarstymo 2026 metų strateginio veiklos plano priežiūros ir valdymo komisijos posėdžių darbo grafiką (pridedama).
2. N u r o d a u Strateginio veiklos plano priežiūros ir valdymo komisijai (toliau – Komisija) pagal 1 punktu patvirtintą grafiką įvertinti rajono savivaldybės 2026–2028 m. strateginio veiklos plano veiklos programose lėšų poreikį pagal formuojamą 2026 m. savivaldybės biudžetą, kiekvieną programą apsvarstant atskirai, dalyvaujant programose paskirtiems programų koordinatoriams ir už programą atsakingiems asmenims, pateikti pastabas ir išvadas dėl tolesnio lėšų planavimo veiklos programose.
3. Į p a r e i g o j u rajono savivaldybės programų koordinatorius ir už programas atsakingus asmenis:
3.1. pateikti parengtus savivaldybės 2026–2028 m. strateginio veiklos plano veiklos programų projektus svarstymui, užpildytus per Strateginio planavimo informacinę sistemą, ir dalyvauti svarstymuose pagal sudarytą grafiką;
[bookmark: _Hlk91582086]3.2. po Strateginio veiklos plano priežiūros ir valdymo komisijos pastabų pateikti koreguotas ir parengtas savivaldybės 2026–2028 m. strateginio veiklos plano veiklos programų su visais priklausančiais priedais elektronines projektų versijas, užpildytas per Strateginio planavimo informacinę sistemą, viešinti Šakių rajono savivaldybės tinklalapyje Biudžeto, turto ir strateginio planavimo skyriui iki 2026 m. sausio 30 d.



Savivaldybės meras			                                Raimondas Januševičius				

